HR
17.7.2023.
Službeni list Europske unije
C 252/53
Tužbeni razlozi i glavni argumenti U prilog osnovanosti tužbenog zahtjeva tužitelj ističe dva tužbena razloga. 1.
Prvi tužbeni razlog, koji se temelji na tvrdnji da je potpora koju je Danska dodijelila društvu Post Danmark za obvezu pružanja univerzalne usluge za 2020. nespojiva sa unutarnjim tržištem zato što nije u skladu s Okvirom za usluge od općeg gospodarskog interesa (1) time što: — Komisija nije potpuno i dostatno provela ispitivanje predmeta; — dodjela naknade društvu Post Danmark nije u skladu sa točkom 18.
Okvira za usluge od općeg gospodarskog interesa. 2.
Drugi tužbeni razlog, koji se temelji na tvrdnji da naknada za obvezu pružanja univerzalne usluge nije spojiva s unutarnjim tržištem zato što je prilikom izračuna neto izbjegnutih troškova počinjena pogreška koja se tiče prava i činjenica time što: — se izračun neto izbjegnutih troškova temelji na pretpostavci da se promjena društva Post Danmark dogodila samo u hipotetskom scenariju; — Komisija nije objasnila zašto društvo Post Danmark nije moglo povećati cijene kako bi pokrilo povećane troškove obveze pružanja univerzalne usluge; — je iznos koji je dobiven primjenom izračuna neto izbjegnutih troškova pretjeran s obzirom na to da znatno premašuje neto gubitke društva Post Danmark koji su utvrđeni u godišnjem izvješću za 2020.; — su pogreške počinjene u hipotetskom scenariju; — je Komisija pogriješila u svojoj ocjeni prednosti koje proizlaze iz sljedećih nematerijalnih koristi koje se odnose na obvezu pružanja univerzalne usluge: (a) imovine intelektualnog vlasništva; (b) ekonomije razmjera; (c) pregovaračke moći; (d) univerzalne pokrivenosti; (e) sveprisutnosti i poslovnog ugleda; — je komparativna analiza koja je provedena radi provjere rezultata izračuna neto izbjegnutih troškova manjkava.
(1)
Komunikacija Europske komisije – Okvir Europske unije za državne potpore u obliku naknade za javne usluge (2011) (SL.
2012., C 8, str. 15.)
Tužba podnesena 27. travnja 2023. – Arysta Lifescience/EFSA (Predmet T-222/23) (2023/C 252/65) Jezik postupka: engleski Stranke Tužitelj: Arysta Lifescience (Noguères, Francuska) (zastupnici: D. Abrahams, Z. Romata, H. Widemann i R. Spangenberg, odvjetnici) Tuženik: Europska agencija za sigurnost hrane (EFSA)
Tužbeni zahtjev Tužitelj od Općeg suda zahtijeva da: — poništiti EFSA-inu odluku od 17. veljače 2023 (Ref.
PAD 2022/175) „Obavijest o potpunom objavljivanju popisa koformulanata prisutnih u formulaciji za reprezentativnu uporabu Captan 80 WG u vezi s produljenjem odobrenja za aktivnu tvar Captan”; — naloži EFSA-i snošenje troškova ovog postupka.